  Виталий Пронин Удмуртиысь 720 мурт «Россиысь азьветлӥсьёс - 2020» 3-тӥ вожвылъяськонэ пыриськыны мылкыд кариз ни. Куриськонъёсты куто на 27-тӥ октябрёзь. Со сярысь вераз «Россиысь азьветлӥсьёс» конкурслэн кивалтӥсез Алексей Комиссаров. Вожвылъяськонэ пыриськыны мылкыд каремзы сярысь ивортӥзы ни 20 странаысь но Россиысь вань улосъёсысь адямиос. Вожвылъяськонэ пыриськисьёс асьсэды эскерыны быгатозы «Тазалыкез утён», «Наука» но «Финансы но технологии» удысъёсын. Тужгес кужмоосыз нюръяськозы полуфиналын, со радъяськоз Россиысь 8 федерал округын, но суперфиналын. Йылпумъян лэсьтэмын лоуз вуоно арын март-апрель толэзьёсы. Сергей Захаров  